Ευρωπαϊκό Σώμα Στρατού (EUROCORPS)Έμβλημα Ευρωπαϊκού Σώματος Στρατού
Το **Ευρωπαϊκό Σώμα Στρατού** (**European Corps**, συνήθως αναφερόμενο ως **Eurocorps**) είναι διεθνές σώμα στρατού, επανδρωμένο με περίπου 1000 αξιωματικούς, υπαξιωματικούς και στρατιώτες. Εδρεύει στο Στρασβούργο, στην περιοχή της Αλσατίας στη Γαλλία. Το Σώμα ιδρύθηκε τον Μάιο του 1992, ενεργοποιήθηκε τον Οκτώβριο 1993 και κατέστη επιχειρησιακό το 1995. Ο πυρήνας των δυνάμεων του Στρατηγείου είναι η Γαλλογερμανική Ταξιαρχία που ιδρύθηκε το 1987. Αρχικά και μέχρι το 2002 οι επίσημες γλώσσες του Ευρωπαϊκού Σώματος Στρατού ήταν τα Γαλλικά και τα Γερμανικά. Έκτοτε η επίσημη γλώσσα είναι τα Αγγλικά.

Συμμετέχοντα κράτη
------------------

Πέντε κράτη συμμετέχουν στο Ευρωπαϊκό Σώμα Στρατού ως πλήρη μέλη. Additionally, four states are associated, and have thus pledged to contribute personnel to the staff. Επιπλέον, πέντε κράτη είναι συνδεδεμένα μέλη και ως εκ τούτου έχουν δεσμευτεί να συνεισφέρουν προσωπικό στο επιτελείο. Ένα από τα συνδεδεμένα μέλη, η Πολωνία, έγινε δεκτό να αναβαθμιστεί σε μέλος του πυρήνα το 2010. Αυτό ήταν αρχικά να συμβεί από 1 Ιανουαρίου 2016 αλλά στη συνέχεια αναβλήθηκε για τον Ιανουάριο του 2017. Παραταύτα, η αλλαγή του κυβερνητικού σχήματος στην Πολωνία μετά τις εκλογές του 2015 οδήγησε στην ανάκληση της απόφασης για αναβάθμιση.

Συμμετέχοντα κράτη μέλη: Με σκούρο μπλε τα 5 κράτη-μέλη (Βέλγιο, Γαλλία, Γερμανία, Ισπανία, Λουξεμβούργο) και με ανοιχτό μπλε τα 5 συνδεδεμένα κράτη-μέλη (Ελλάδα, Ιταλία, Πολωνία, Ρουμανία, Τουρκία).
**Πλήρη κράτη μέλη:**

* Βέλγιο – από το 1993
* Γαλλία – από το 1992
* Γερμανία – από το 1992
* Ισπανία – από το 1994
* Λουξεμβούργο – από το 1996

**Συνδεδεμένα κράτη μέλη:**

* Ελλάδα – από το 2002
* Ιταλία – από το 2009
* Πολωνία – από το 2002
* Ρουμανία – από το 2016
* Τουρκία – από το 2002

**Πρώην συνδεδεμένα κράτη μέλη:**

* Αυστρία – 2002-2011
* Καναδάς – 2003-2007
* Φινλανδία – 2002-2006

Οργάνωση
--------

Το Ευρωπαϊκό Σώμα Στρατού δεν υπόκειται σε καμία άλλη στρατιωτική δομή. Αναπτύσσεται με την εξουσιοδότηση της Κοινής Επιτροπής (Common Committee) στην οποία εκπροσωπούνται τα κράτη-μέλη μέσω των Αρχηγών Εθνικής Άμυνας και των Πολιτικών Διευθυντών των Υπουργείων Εξωτερικών. Αυτή η επιτροπή εξετάζει αιτήματα για υποστήριξη που κατατίθενται από διεθνείς οργανισμούς όπως τα Ηνωμένα Έθνη, το ΝΑΤΟ, ο Οργανισμός για την Ασφάλεια και Συνεργασία στην Ευρώπη και η Ευρωπαϊκή Ένωση (ΕΕ). Επίσης, το Σώμα αναπτύσσεται κατόπιν αιτήματος των κρατών μελών.

Μπερές και έμβλημα του Ευρωπαϊκού Σώματος Στρατού
### Δομή Διοικήσεως

Η διοίκηση και το επιτελείο του Σώματος Στρατού εδρεύουν στο Στρασβούργο, κοντά στα γαλλογερμανικά σύνορα, την έδρα διαφόρων Ευρωπαϊκών θεσμών. Το Στρατηγείο περιλαμβάνει τα παρακάτω στοιχεία:

* Διοίκηση, εδρεύει στο στρατόπεδο Quartier Aubert de Vincelles, και αποτελείται από τον Στρατηγό Διοικητή, τον Υποδιοικητή, τον Επιτελάρχη τους Βοηθούς Επιτελάρχη, τους αντιπροσώπους Αεροπορίας και Ναυτικού, τους νομικούς συμβούλους, το γραφείο δημοσίων σχέσεων, τον υγειονομικό σύμβουλο και τον πολιτικό σύμβουλο (μόνο κατά τη διάρκεια ανάπτυξης).
* Επιτελείο περίπου 350 ατόμων που υποστηρίζει τη διοίκηση. Στο επιτελείο υπηρετεί προσωπικό και από τα δέκα συμμετέχοντα κράτη (πέντε πλήρη και πέντε συνδεδεμένα).
* Ταξιαρχία Πολυεθνικής Διοίκησης Υποστήριξης που επίσης εδρεύει στο Στρασβούργο και στο ίδιο στρατόπεδο. Αυτή η Ταξιαρχία είναι ανεξάρτητη και υφιστάμενη του Σώματος Στρατού. Παρέχει επιπλέον υποστήριξη όταν το Στρατηγείο αναπτύσσεται. Αποτελείται από Μονάδες που διατίθενται κατά περίπτωση από τα τέσσερα κύρια κράτη μέλη (Βέλγιο, Γαλλία, Γερμανία, Ισπανία), έχοντας όμως μια μόνιμη δύναμη 80 περίπου στελεχών διοίκησης και επιτελείου.
* Τάγμα Υποστήριξης του Στρατηγείου (υφιστάμενο της Ταξιαρχίας Πολυεθνικής Διοίκησης Υποστήριξης), που εδρεύει στο Στρασβούργο (στρατόπεδο Lizé), παρέχει στο Στρατηγείο προστασία, μεταφορές, σίτιση κλπ. Επανδρώνεται από 500 περίπου άτομα που όμως σε περίπτωση ανάπτυξης μπορεί να ενισχυθούν σημαντικά.

Παραπομπές
----------

1. 1 2  «Participation». Eurocorps. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 18 Φεβρουαρίου 2014.
2. ↑  Comp. Domröse, Hans-Lothar 2011: „Zwei Jahre Kommandierender General des Eurokorps. Eine persönliche Bilanz." In: Europäische Sicherheit Nr. 10/2011, p. 13–16.
3. ↑  «Eurocorps - A Military Tool for Europe and NATO» (PDF). Instituto Español de Estudios Estratégicos. 13 Απριλίου 2016. Ανακτήθηκε στις 14 Απριλίου 2016.
4. ↑  «Poland to withdraw troops from Eurocorps force: official». Agence France-Presse. 28 Μαρτίου 2017. Αρχειοθετήθηκε από το πρωτότυπο στις 12 Νοεμβρίου 2020. Ανακτήθηκε στις 28 Μαρτίου 2017.